Mouvement indépendant populaire

De Mouvement indépendant populaire (MIP) war an den 1960er Joren eng politesch Partei zu Lëtzebuerg. Si hat als Haaptuleies, d'Interesse vun de Lëtzebuerger Zwangsrekrutéiert ze vertrieden.Thewes 2006, S. 160

Hannergrond war en Traité, deen 1959 tëscht Westdäitschland a Lëtzebuerg ënnerschriwwe gi war, an deem Lëtzebuerg Kompensatioune fir Krichsschied zougesprach an d'Handlunge vun de Resistenzler legitiméiert goufen. Fir vill Zwangsrekrutéiert war dësen Traité net acceptabel, well si doran net als Krichsaffer unerkannt goufen. No enger grousser Manifestatioun um Knuedler, a fir hir Onzefriddenheet domat politeschen Ausdrock ze ginn,Thewes 2006, S. 155 koum et zu der Grënnung vum MIP.Kuck: Roemen, R., 1995. Aus Liebe zur Freiheit: 150 Jahre Liberalismus in Luxemburg. Imprimerie Centrale, Luxembourg, S. 386-388.

Bei de Chamberwale vum 7. Juni 1964 huet de Mouvement populaire indépendant 5.9% vun de Stëmme kritt, wat sech an 2 Sëtz an der Chamber konkretiséiert huet.. Gewielt goufen d'Privatbeamte Jean Reisdoerfer, deen an der Stad Lëtzebuerg gewunnt huet, an Edmond Chlecq vun Esch-Uelzecht. De Chlecq ass 1968 gestuerwen a gouf an der Chamber duerch de Robert Tix vun Esch-Uelzecht, deen als Rouerschlässer bei der Arbed geschafft huet, ersat.Als, N. & R.L. Philippart, 1994. La Chambre des Députés: histoire et lieux de travail. Luxembourg, S. 510, 526, 530.

Virun de virgezunnene Wale vum 15. Dezember 1968 ass de MIP mat der Demokratescher Partei (DP) fusionéiert.Luxembourg. Inter-Parliamentary Union, 2000. De Jean Reisdoerfer war géint déi Fusioun, an huet eng eege Partei gegrënnt, d'Partei vun der nationaler Solidaritéit, déi awer just 0.4% vun de Stëmmen a kee Sëtz krutKuck: Luxval: Les Élections à la Chambre des Députés (wou awer MIP amplaz Parti de la solidarité nationale steet , wourop hi se opgeléist gouf.

Ausbléck
1979 ass eng nei Partei, mam Numm Enrôlés de force, entstanen, déi weiderhin d'Unerkennung vun den Zwangsrekrutéiert als Krichsaffer als Haaptrevendicatioun hat, an déi bei de Chamberwale vum 10. Juni 1979Statec, 1997. Annuaire statistique du Luxembourg 1996, S. W.4. am Bezierk Süden ee Mandat krut. Gewielt gouf de Jos Weirich vun Diddeleng.

 Literatur 
 Thewes, G., 2006: Les gouvernements luxembourgeois de 1848 à nos jours. Service Information et Presse. ISBN978-2-87999-156-6

Kategorie:Fréier Parteien zu Lëtzebuerg